b'\n_START_ARTICLE_\nCentre de reacci\xc3\xb3 fotosint\xc3\xa8tic\n_START_PARAGRAPH_\nUn centre de reacci\xc3\xb3 fotosint\xc3\xa8tic \xc3\xa9s un complex de diverses prote\xc3\xafnes, pigments i altres co-factors coordinats per executar les reaccions principals de la fotos\xc3\xadntesi._NEWLINE_El centre de reacci\xc3\xb3 fotosint\xc3\xa8tic d\'un fotosistema \xc3\xa9s la part en la qual es produeix la reacci\xc3\xb3 de separaci\xc3\xb3 de c\xc3\xa0rrega d\'una clorofil\xc2\xb7la excitada. Les altres parts del fotosistema participen en la captaci\xc3\xb3 de l\'energia lluminosa sense que les clorofil\xc2\xb7les que hi s\xc3\xb3n presents en realitzin la separaci\xc3\xb3 de c\xc3\xa0rrega. La clorofil\xc2\xb7la del centre de reacci\xc3\xb3 \xc3\xa9s espec\xc3\xadfica i es desexcita de l\'energia que rep alliberant un electr\xc3\xb3, \xc3\xa9s a dir oxidant-se. _NEWLINE_Aquesta clorofil\xc2\xb7la de seguida es regenera (\xc3\xa9s a dir es redueix) amb un electr\xc3\xb3 per reempla\xc3\xa7ar l\'electr\xc3\xb3 que perd.\n_START_SECTION_\nBacteris\n_START_PARAGRAPH_\nEl centre de reacci\xc3\xb3 fotosint\xc3\xa8tic bacteri\xc3\xa0 \xc3\xa9s un model per l\'estudi de l\'estructura i la qu\xc3\xadmica de la fotos\xc3\xadntesi, Els premis Nobel de qu\xc3\xadmica de 1988 Hartmut Michel, Johann Deisenhofer i Robert Huber va ser concedit per l\'obtenci\xc3\xb3 dels cristalls del centre de reacci\xc3\xb3 fotosint\xc3\xa8tica bacteri\xc3\xa0.\n_START_SECTION_\nPlantes verdes\n_START_PARAGRAPH_\nEl 1772 Joseph Priestley va fer experiments sobre la respiraci\xc3\xb3 i combusti\xc3\xb3 i va ser el primer a demostrar l\'activitat d\'un centre de reacci\xc3\xb3 fotosint\xc3\xa8tic. _NEWLINE_El 1779, Jan Ingenhousz va fer 500 experiments amb plantes submergides en aigua i va observar-ne bombolles d\'oxigen. _NEWLINE_El 1932, Robert Emerson i William Arnold, van investigar les quantitats d\'oxigen alliberades per l\'alga Chlorella. Aix\xc3\xb2 va demostrar l\'exist\xc3\xa8ncia d\'una unitat fotosint\xc3\xa8tica.\n_START_SECTION_\nFotosistema II\n_START_PARAGRAPH_\nEl fotosistema II \xc3\xa9s el fotosistema que genera els dos electrons que reduiran el NADP\xe2\x81\xba en Ferredoxina-NADP-reductasa. El fotosistema II \xc3\xa9s present en les membranes tilacoides dins dels cloroplasts el lloc on es fa la fotos\xc3\xadntesi en les plantes verdes. L\'estructura del fotosistema II \xc3\xa9s molt semblant a la del centre de reacci\xc3\xb3 dels bacteris i potser comparteixen un antecessor com\xc3\xba.\n_START_SECTION_\nFotosistema I\n_START_PARAGRAPH_\nDespr\xc3\xa9s que l\'electr\xc3\xb3 ha abandonat el fotosistema II \xc3\xa9s transferit al complex b6f del citrocrom i despr\xc3\xa9s a la plastocianina, una prote\xc3\xafna blava de coure i transportadora d\'electrons. El complex de plastocianina porta els electrons que neutralitzaran el parell en el fotosistema I. A_NEWLINE_La cooperaci\xc3\xb3 entre els fotosistemes I i II creen un flux d\'electrons des de H\xe2\x82\x82O a NADP\xe2\x81\xba. Aquesta via s\'anomena "Esquema Z"'